OpenLLM-France/wikimedia huggingface dataset:
# Sofia (saviesa)

Sofia (del grec Σoφíα, 'saviesa') és un terme central en la filosofia hel·lenística, el platonisme, el gnosticisme, el cristianisme ortodox, el cristianisme esotèric, així com en la mística cristiana. La sofiologia és un concepte filosòfic pel que fa a la saviesa, així com un concepte teològic sobre la saviesa de Déu.

## Platonisme

Sofia és una de les quatre virtuts cardinals de Plató. En la seva obra Apologia de Sòcrates explica la defensa de Sòcrates en ser acusat de sofista.

## Filó

Filó d'Alexandria, un escriptor jueu hel·lenitzat a Alexandria, va tractar d'harmonitzar la filosofia platònica amb les Escriptures hebrees. Va utilitzar el terme logos per adoptar el paper i la funció de la saviesa (Sofia), un concepte que més tard fou adoptat per l'autor de l'Evangeli de Joan (Evangeli segons Joan 1:1) i s'aplicà a Jesús.

## Antic Testament

Sofia és el terme adoptat en la forma septuaginta d'hebreu ((lang | ell | חכמות))((lang | ell-Latn | Ḥokmot)). En el judaisme, la paraula Chokhmah ('saviesa') apareix al costat de la paraula Shekhinah, 'la glòria de Déu', una figura que té un paper clau en la cosmologia de la Càbala com una expressió de l'aspecte femení de Déu. Es tracta d'un tema central en els llibres "sapiencials" de l'Antic Testament (és a dir, Llibre de la Saviesa, Eclesiastès i Proverbis).

## Nou Testament

En la Primera epístola als Corintis, Pau de Tars va en contra de la saviesa del món: "On són els savis d'aquest món? On són els mestres de la Llei? On són els que saben discutir? Déu ha convertit en absurda la saviesa d'aquest món?" (1 Corintis 1:20).
Pau estableix la saviesa del món en contra de la gran saviesa de Déu, amagada i desconeguda per als qui dominen aquest món: "...la saviesa de Déu, amagada en el seu designi, des d'abans dels temps ell l'havia destinada a ser la nostra glòria... A nosaltres, però, Déu ens ho ha revelat per mitjà de l'Esperit…" (1 Corintis 2:7-10).

## Manuscrits de Nag Hammadi

En els manuscrits gnòstics de Nag Hammadi, es descriu Sophia com l'Eò més baix, antròpic o expressió de l'emanació de la llum de Déu. Sofia és l'esposa de Jesucrist (és a dir, que forma una unitat amb Crist, i és cònjuge d'ell); els gnòstics creien que era l'Esperit Sant de la Santíssima Trinitat. En el llibre Sobre l'origen del món, Sofia és mostrada com la força creadora de l'univers material; també del planeta Terra i tot el que va ser creat pel Déu de l'Antic Testament, que paradoxalment és representat com un déu corrupte. Sophia va crear l'univers material i el del seu déu (també conegut com a demiürg).

## Referències

* ↑ (Hildegarda de Bingen (1098-1179), Jakob Böhme (1575–1624), Jane Leade (1624-1704))
* ↑ «Sofia (saviesa)». Gran Enciclopèdia Catalana. Barcelona: Grup Enciclopèdia Catalana.
* ↑ Stephen L Harris, Entenent la Bíblia. Palo Alto: Mayfield. 1985. "Joan" p. 302-310

## Enllaços externs

* Sophia: Goddess of Wisdom & God's Bride (anglès).
* Virgin Sophia - Rosicrucian Library (anglès).
* Divine Wisdom articles compiled by Priscilla Hunt (anglès).
* Dark Mirrors of Heaven: Gnostic Cosmogony (anglès).
# Societat Musical l'Illa de Benidorm

La Societat Musical l'Illa de Benidorm és una societat musical fundada el 1997 a Benidorm (la Marina Baixa), per a difondre el patrimoni musical i cultural valencià. La fan nàixer músics de Benidorm, alguns d'ells provinents de la Unió Musical de Benidorm, el 1997. En 1998 entrà a formar part de la Federació de Bandes de Música Valencianes. Més enllà de l'àmbit comarcal, la banda ha realitzat concerts per Aragó, el País Basc, Castella i Lleó, Madrid, Portugal i Itàlia. Ha sigut guardonada amb primers premis a tots els certàmens als que ha acudit.

## Directors de la banda

* Joan Espinosa Zaragoza
* Josep Cano Gracià
* Felipe Juan Lanuza Morales

## Discografia

La Societat Musical ha enregistrat, un total de sis discos:
* Societat Musical L'Illa de Benidorm (2001)
* Música de penyes (2002)
* Les Set Llunes (2008)
* Vent de L'Illa (2010)
* Música al carrer (Conjuntament amb la Banda Jove d'Altea i l'Ateneu Musical de la Vila Joiosa) (2013)
* Semana Santa en Benidorm (2018)

## Premis

* Primer premi i Menció d'Honor del Certamen Provincial de Bandes de la Diputació d'Alacant i del Certamen Autonòmic de Bandes de la Comunitat Valenciana (2002)
* Primer premi del Certamen de Música Festera d'Altea la Vella (2008)
* Primer premi i Menció d'Honor del Certamen Provincial de Bandes de la Diputació d'Alacant (2021)

## Referències

* ↑ «Fitxa de Josep Cano i Gracià a musicafestera.com». Arxivat de l'original el 2016-03-03. [Consulta: 14 març 2014].
* ↑ «Dossier de la FSMCV sobre el disc "Vent de L'Illa"». Arxivat de l'original el 2018-07-13. [Consulta: 13 juliol 2018].
* ↑ Article de llançament del disc
* ↑ http://www.altea.es/es/noticias/altea-digital-1472-el-vi-certamen-de-musica-festera-premia-la-interpretacion-de-la-societat-lilla-de-benidorm Arxivat 2016-03-03 a Wayback Machine.
* ↑ «La Societat Musical L’Illa de Benidorm gana el primer premio y mención de la 3ª Sección del Certamen Provincial de Bandas» (en castellà). [Consulta: 19 abril 2022].
# Elif Aybüke Yılmaz

Elif Aybüke Yılmaz (Ankara, 1993) és una taekwondista turca, campiona mundial 2016 en poomsae, en la categoria de dones 18-29 anys. Va guanyar la medalla d'or en el 10è Campionat de Poomsae a Lima, Perú entre el 29 de setembre i el 2 d'octubre de 2016. En aquest campionat, Turquia va guanyar el segon lloc després de Corea del Sud. Yılmaz és estudiant de la Facultat de Ciències dels Esports a la Universitat Gazi d'Ankara i participa en els campionats mundials des del 2013. En el 10è campionat també va ser escollida la millor esportista femenina. En el Campionat Europeu d'Alacant de 2013 va guanyar una medalla de bronze.

## Referències

* ↑ http://m.eluniverso.com/deportes/2016/10/05/nota/5837419/quitena-tercera-mundial-taekwondo Arxivat 2017-02-21 a Wayback Machine.
* ↑ http://www.kocaelimeydan.com/dunya/elif-aybuke-yilmaz-dunya-sampiyonu-h34723.html
* ↑ http://aybekgazete.com/elif-aybuke-yilmaz-taekwondo-dunya-sampiyonu/20037/ Arxivat 2017-02-21 a Wayback Machine.
* ↑ http://www.marmaragazetesi.com/tekvandoda-tarihi-basari-105653h.htm
* ↑ http://sporbilimleri.gazi.edu.tr/posts/view/title/spor-bilimleri-fakultesi-ogrencimiz-elif-aybuke-yilmaz-dunya-taekwondo-sampiyonu-oldu-160817 Arxivat 2017-02-21 a Wayback Machine.
* ↑ http://www.fanatik.com.tr/2013/11/03/dunya-sampiyonasi-tamamlandi-341175
* ↑ http://www.milliyet.com.tr/tekvando-poomse-dunya-sampiyonasi-nda-ankara-yerelhaber-453206/
* ↑ http://www.turkiyetaekwondofed.gov.tr/haber.asp?ID=933
* ↑ http://www.turkiyetaekwondofed.gov.tr/haber.asp?id=1106
* ↑ http://www.trt.net.tr/espanol/deporte/2016/10/03/turquia-esta-en-la-segunda-fila-con-16-medallas-en-el-campeonato-mundial-de-poomse-en-peru-582056
* ↑ http://www.turkiyetaekwondofed.gov.tr/haber.asp?ID=858

## Enllaços externs

* Video
* Interviu amb Yılmaz Arxivat 2019-11-27 a Wayback Machine. (turc)
# Tilaka

En l'hinduisme, la tilaka és un dibuix que es fa a la pell, usualment la del front, que consisteix a dibuixar-se un punt o un conjunt de línies, que fins i tot poden ocupar tot el rostre facial. La tilaka es pot portar diàriament o només en ritus i cerimònies concretes.

## Referències

* ↑ «Tilak - Tilaka (symbol on forehead or between eyebrows)» (en anglès). [Consulta: 24 desembre 2020].
* ↑ «Chapter 6 - Putting On Tilak» (en anglès). [Consulta: 24 desembre 2020].
* ↑ «CC Madhya 20.202» (en anglès). [Consulta: 24 desembre 2020].
# Hushed and grim

Hushed and grim és el vuitè àlbum d'estudi de la banda estatunidenca de sludge metal Mastodon. Va ser publicat com a àlbum doble el 29 d'octubre de 2021 amb el segell discogràfic Reprise Records. L'àlbum va ser el més llarg de la banda fins al moment, i el primer des del seu debut el 2002 amb Remission que no comptà amb la participació vocal de Scott Kelly del grup Neurosis. L'àlbum també va ser un homenatge a l'antic mànager de Mastodon, Nick John, després de la seva mort per càncer el 2018.

## Personal

Mastodon
* Brann Dailor - bateria i veu
* Brent Hinds - guitarra solista i veu
* Bill Kelliher - guitarra rítmica
* Troy Sanders - veu i baix
Músics d'estudi
* João Nogueira – teclats
* Darby Rose Tapley - veu introductora (3)
* Marcus King – guitarra solista (5)
* Dave Witte – percussió (10)
* Rich Doucette - sarangui (10)
* Jody Sanders – trompa (11)
* Kim Thayil - guitarra solista (11)
* Kevin Fox – violoncel (15)
* Drew Jurecka – viola i violí (15)
Equip tècnic
* David Bottrill – producció i mescla
* Ted Jensen - masterització
* Ryan McCambridge - enginyeria d'àudio
* Tom Tapley – enregistrament
* Billy Joe Bowers – edició
* Miles Landrum - assistent d'enregistrament
* Braden Griffith – enginyeria addicional (5)
* Nathan Yaccino - enginyeria addicional (11)

## Referències

* ↑ Peña, JC. «Siempre me ha parecido que somos un grupo de rock, pero estamos bien con otras etiquetas» (en castellà). MondoSonoro, 09-11-2021. [Consulta: 16 desembre 2021].
* ↑ Weigell, Jon. «Mastodon Crush/Redeem You on 'Hushed and Grim'» (en anglès americà). Rolling Stone, 27-10-2021. [Consulta: 18 desembre 2021].
* ↑ Lagarda, Beto. «Mastodon - Hushed and Grim» (en castellà). Science of Noise, 13-12-2021. [Consulta: 16 desembre 2021].
# Sofia Adlersparre

Sofia Adolfina Adlersparre (6 de març de 1808 - 23 de març de 1862) fou una pintora sueca.

## Biografia

Sofia Adlersparre era filla del matrimoni format per Axel Adlersparre, un noble luterà i governador d'Öland, i Carolina von Arbin. Va demostrar talent per a pintar ja des de la infantesa. Va aprendre de C. F. Pedersen, i quan la seva família es va mudar a Estocolm l'any 1830, va ser educada pels artistes Carl Gustaf Qvarnström (1810-1867), Johan Gustaf Sandberg i Olof Johan Södermark (1790-1848).
Va debutar l'any 1836 quan la princesa hereva, Josefina de Leuchtenberg, futura reina de Suècia, li va encarregar una pintura i li va presentar contactes útils.
Adlersparre va realitzar diversos viatges per estudiar art a l'estranger: va viatjar a Alemanya, Itàlia i França. Entre els anys 1839 i 1840, va aprendre del mestre Leon Coignet, a París, on a més coneixeria Carl Wahlbom i Per Wickenberg. Després del seu retorn a Suècia, va obrir una escola de dibuix. Amalia Lindegren va ser alumna seva.
L'any 1845, la reina de Suècia va finançar-li estudis a París. Entre els anys 1845 i 1846 va estudiar a Dresden, on es va veure inspirada pels artistes J. C. Dahl I Caspar David Friedrich i on va copiar quadres més antics. Als anys 1851-1855 va rebre ajudes estatals per estudiar a Múnic, Bolonya, Florència i Roma. A Roma va ser membre de la colònia d'artistes suecs i va tenir contactes amb la colònia d'artistes alemanys i el moviment Natzarè, en el qual es trobava Friedrich Overbeck. A més, es va convertir al catolicisme i va pintar el papa Pius IX. Les seves pintures van reflectir el corrent estilístic del romanticisme propi de l'era, encara que també es va veure molt influïda per l'artista renaixentista Rafael de Urbino (Raffaello Sanzio).
L'any 1855 Adlersparre va realitzar una visita a Suècia, país en el qual es van exhibir els seus treballs, al palau Reial.
L'any 1862 va tornar permanentment a Suècia, on el Litteratörernas och Artisternas pensionsförening li va assignar una pensió. Moriria poc després d'haver-ne rebut el primer pagament. Aquest mateix any la feminista Sophie Adlersparre, esposa del seu germà, va exigir que les dones pogueren d'estudiar art a la Reial Acadèmia Sueca de les Arts amb les mateixes condicions que els homes. Aquesta demanda va ser rebuda l'any 1864.

## Obres

* Reina Joséphine

## Fuentes

* Österberg, Carin et al., Svenska kvinnor: föregångare, nyskapare. Lund: Signum 1990. (ISBN 91-87896-03-6) (en suec)
* Stålberg, Wilhelmina & P. G. Berg. Anteckningar om svenska qvinnor 1864-1866 (en suec).
# Surface 2

Surface 2 és una tauleta híbrida de la gamma Surface amb Windows RT que va ser creada per Microsoft. Es va presentar el 23 de setembre de 2013, i es va llançar el 22 d'octubre de 2013; és la successora de la tauleta Surface original. Des del gener de 2015 Microsoft ja no fabrica la Surface 2, però proporcionarà actualitzacions de seguretat per al dispositiu fins al 2023. El següent intent de Microsoft amb tauletes Windows amb processadors ARM fou la Surface Pro X.

## Referències

* ↑ «Microsoft Support Lifecycle». Microsoft. [Consulta: 3 desembre 2015].

## Enllaços externs

* Surface 2 - Lloc web oficial
| Precedit per: Surface (primera generació) | Surface 2 2a generació | Succeït per: Surface 3 |
# Eleccions legislatives gregues de 1950

Les eleccions legislatives gregues de 1950 se celebraren el 5 de març de 1950. Cap partit obtingué la majoria necessària per a formar un govern estable, i al cap d'un any se celebraren noves eleccions.
La població amb dret a vot per aquestes eleccions és, aproximadament, 2,117,640.

## Referències

* ↑ «Greece | International IDEA». [Consulta: 18 setembre 2020].
# Tomás López de Vargas Machuca

Tomás López de Vargas Machuca (Madrid, 1730 - Madrid, 19 de juliol de 1802) fou un cartògraf castellà.
Estudià a l'Academia de Belles Arts de San Fernando i després, enviat pel govern espanyol, estudià cartografia i tècnica de gravat a París amb el cartògraf francès Jean Baptiste Bourguignon d'Anville (1697-1782). Realitzà una gran enquesta a tot el territori espanyol, que envià a bisbes, capellans, administradors i personatges destacats de tota mena a cada regió o localitat. Els seus mapes destaquen per la perfecció del gravat i la qualitat de la impressió, encara que pateixen d'una certa falta de precisió.
És autor de l'Atlas geográfico de la América Septentrional (París 1758). El 1778 va publicar el “Mapa de la isla de Iviza, dividido en cinco partes, llamadas Quartones”, que era una versió del que havia realitzat l'any 1765 l'enginyer José García Martínez. El 1782 va publicar “Mapa de la isla de Formentera la de Espartell y la de Espalmador” amb alguns errors provinents del fet que no realitzava el treball sobre el terreny, sinó que reproduïa obres d'altres, sense contrastar. El 1804, es va publicar el seu Atlas Geográfico d'España, el primer atles produït per un espanyol que els seus fills van tornar a publicar en noves edicions el 1810 i el 1830.

## Referències

* ↑ «Tomás López de Vargas Machuca». Gran Enciclopèdia Catalana. Barcelona: Grup Enciclopèdia Catalana.
* ↑ «Tomás López de Vargas Machuca». Enciclopèdia d'Eivissa i Formentera. Eivissa: Enciclopèdia d'Eivissa i Formentera.
* ↑ Antonio López Gómez; Carmen Manso Porto Cartografía del siglo XVIII: Tomás López en la Real Academia de la Historia. Real Academia de la Historia, 2006, p. 101–. ISBN 978-84-95983-79-4.
# París-Roubaix 1997

La París-Roubaix 1997 fou la 95a edició de la París-Roubaix. La cursa es disputà el 13 d'abril de 1997 i fou guanyada pel francès Frédéric Guesdon, que s'imposà a l'esprint als seus set companys d'escapada. Els belgues Jo Planckaert i Johan Museeuw foren segon i tercer respectivament.

## Classificació final

| | Ciclista | Equip | Temps |
| 1 | Frédéric Guesdon (FRA) | La Française des Jeux | 6h 38' 10" |
| 2 | Jo Planckaert (BEL) | Lotto-Mobistar-Isoglass | m. t. |
| 3 | Johan Museeuw (BEL) | Mapei-GB | m. t. |
| 4 | Andrei Txmil (BEL) | Lotto-Mobistar-Isoglass | m. t. |
| 5 | Davide Casarotto (ITA) | Scrigno-Gaerne | m. t. |
| 6 | Rolf Sørensen (DEN) | Rabobank ProTeam | m. t. |
| 7 | Marc Wauters (BEL) | Lotto-Mobistar-Isoglass | m. t. |
| 8 | Frédéric Moncassin (FRA) | Gan | m. t. |
| 9 | Rolf Aldag (GER) | Deutsche Telekom | + 14" |
| 10 | Henk Vogels (AUS) | Gan | + 25" |

## Referències

* Resultats a les-sports.info
* Resultats a cyclebase.nl Arxivat 2016-03-03 a Wayback Machine.

## Enllaços externs

* Web oficial
# Øivind Holmsen

Øivind Holmsen (Oslo, 28 d'abril de 1912 - Oslo, 23 d'agost de 1996) fou un futbolista noruec de les dècades de 1930 i 1940.
Disputà 36 partits amb la selecció de futbol de Noruega, amb la qual guanyà la medalla de bronze als Jocs Olímpics de 1936 i participà en el Mundial de 1938. Pel que fa a clubs, fou jugador del Lyn Oslo.

## Referències

* ↑ Perfil a databaseolympics.com
* ↑ Perfil a eu-football.info
# Vladímir Karà-Murzà

Vladímir Vladímirovitx Karà-Murzà (en rus: Владимир Владимирович Кара-Мурза, transliteració internacional: Vladimir Kara-Murza; Moscou, 7 de setembre de 1981) és un polític i periodista rus. Des de 2012, és assessor polític sènior a l'Institute of Modern Russia. Fora part del Consell de Coordinació de l'Oposició Russa, és membre del consell federal del Partit Republicà de la Federació Russa i del moviment prodemocràcia rus Solidàrnost. Karà-Murzà té un Master of Arts en història per la Universitat de Cambridge. Karà-Murzà és un coordinador d'Open Russia, una ONG fundada per l'empresari rus Mikhaïl Khodorkovski, que promou la societat civil i la democràcia a Rússia. El 2018 fou guardonat amb el Premi al Coratge Civil.
Durant l'abril de 2022, Karà-Murzà va ser detingut per les autoritats russes, acusat de desobeir a ordres policials. Més endavant, la seva detenció es va perllongar després que es presentessin nous càrrecs de "descrèdit" als militars, i a l'octubre es van adduir nous càrrecs de traïció contra ell. Amnistia Internacional i d'altres van qualificar els càrrecs de motivació política per les seves opinions contra la guerra a Ucraïna. Posteriorment, a l'abril de 2023, va ser condemnat a 25 anys de presó sota l'acusació d'alta traïció vedant-li alhora el dret d'exercir periodisme durant 7 anys.

## Referències

* ↑ Luhn, Alec. «Russian opposition activist Vladimir Kara-Murza in hospital after falling ill». The Guardian. [Consulta: May 27, 2015].
* ↑ Porter, Tom. «Russia: Anti-Kremlin activist Vladimir Kara-Murza in hospital after 'poisoning'». International Business Times, May 27, 2015.
* ↑ Tétrault-Farber, Gabrielle. «Opposition Activist Remains in Critical Condition». Moscow Times, May 31, 2015.
* ↑ «2018 Civil Courage Prize Honoree». Civil Courage Prize. Arxivat de l'original el 20 June 2019. [Consulta: 20 juny 2019].
* ↑ «Condemnen a 25 anys l’opositor rus Vladímir Karà-Murzà, acusat d’alta traïció». Vilaweb, 17-04-2023. [Consulta: 18 abril 2023].

## Enllaços externs

* Results of the Russian parliamentary elections, 7 December 2003
* Vladimir Kara-Murza Jr, They Chose Freedom, 4-part TV documentary (en rus, with English subtitles), 2005
* "Film on Soviet Dissidents Presented at Harvard University", SPS.ru, 7 March 2006 Arxivat 27 de setembre 2007 a Wayback Machine.
* "Vladimir Bukovsky Will Run for President of Russia in 2008", Prima-News Agency, 28 May 2007 Arxivat 29 de setembre 2007 a Wayback Machine.
* Vladimir Kara-Murza Jr, "Spotlight on Russia" blog, World Affairs Journal, since 2010 Arxivat 2010-03-02 a Wayback Machine.
# Mannosa

La mannosa és un sucre simple (monosacàrid) que es troba formant part d'alguns polisacàrids de les plantes (com el mannà, el glucomannan, etc.), i en algunes glucoproteïnes animals.
Pertany al grup de les hexoses, que són monosacàrids (glúcids simples) formats per una cadena de sis àtoms de carboni. Presenten la fórmula general C₆H₁₂O₆ i tenen com a principal funció produir energia. Un gram de qualsevol hexosa produeix unes 4 quilocalories d'energia. La fórmula empírica és idèntica a la de la glucosa, de la qual es diferencia perquè n'és un epímer en el carboni número 2, és a dir, que el grup d'alcohol d'aquest carboni apunta a l'esquerra en la fórmula lineal i apunta amunt en la forma cíclica.
# Surf de vela

El surf de vela (també conegut per l'anglès windsurf) és un esport de vela que consisteix a fer anar una taula amb una botavara per l'aigua. Se n'organitzen competicions mundials en què prima la velocitat i la tècnica. Es pot practicar tot l'any amb vestits de neoprè. És un esport força modern i forma part del programa olímpic.
El surf de vela és una modalitat de l'esport de la vela que consisteix a desplaçar-se en l'aigua sobre una taula similar a una de surf, proveïda d'una vela. A diferència d'un veler, la vela o aparell d'una taula de surf de vela és articulat permetent la seva rotació lliure al voltant d'un únic punt d'unió amb la taula: el peu del pal. Això permet manipular l'aparell lliurement en funció de la direcció del vent i de la posició de la taula pel que fa a aquest últim. L'aparell és manipulat pel windsurfista mitjançant la botavara o com es coneix en anglès boom o wishbone.

## Equipament

Un equipament de surf de vela està compost per:
* Vela: Impulsa la taula per la diferència de pressió existent entre ambdós costats d'aquesta gràcies a la diferent velocitat amb la qual l'aire circula per les dues cares
* Arbre: Pot ser d'una peça o separat en dues i que té per missions d'unir la vela a la taula i mantenir un perfil adequat de la vela
* Peu de l'arbre: Compost per una junta de tipus cardan generalment d'alguna mena de goma que es pot doblegar en totes les direccions. La seva missió és d'unir l'aparell a la taula i transmetre a aquesta la força generada pel vent en la vela.
* Botavara: Formada per dos tubs (un a cada amura de la vela) units per un extrem al pal (puny d'amura) i per l'altre a la vela mitjançant un terme (escota).
* Taula o post: Composta principalment per escuma de polietilè recoberta de resina epoxy. La seva llargada (eslora), forma i amplada (mànega) varia segons l'especialitat esportiva a la qual va dirigida, rang de vent per al qual es troba dissenyada i pes del navegant. La seva missió és d'aconseguir el millor lliscament possible sobre l'aigua i sobre ella va pujat el navegant.
* Quilla, aleta o aleró: Va prop de la popa i evita la deriva en navegació de planatge.
* Orsa abatible: La missió és evitar la deriva de la taula a baixa velocitat (quan no s'ha arribat a la velocitat de planatge). És opcional i sols les porten les taules de desplaçament de grans dimensions.
* Arnès: Utilitzat pel navegant per a penjar de la botavara mitjançant uns caps i ajuda a evitar l'esgotament muscular.
* Footstraps o cingles de subjecció per als peus: Té la finalitat de subjectar el windsurfista a la taula i evitar que caigui quan travessa les onades i a més li permet de fer maniobres diverses.
* Adaptador: Es col·loca entre la botavara i el pal per a tenir més adherència.
* Foils: En l'actualitat s'han incorporat uns alerons que permeten l'enlairament de la planxa per sobre del nivell del mar per tal de disminuir la fricció amb l'aigua i augmentar la velocitat.

## Referències

* ↑ «Surf de vela». Cercaterm. TERMCAT, Centre de Terminologia.

## Vegeu també

* Història del surf de vela
* Modalitats del windsurf
# Eleccions legislatives moldaves de 2001

Les eleccions legislatives moldaves de 2001 se celebraren el 25 de febrer de 2001 per a renovar els 101 diputats del Parlament de Moldàvia. El partit més votat fou el Partit dels Comunistes de la República de Moldàvia, que va obtenir majoria absoluta i Vasile Tarlev fou nomenat primer ministre de Moldàvia.

## Resultats electorals

Resultats de les eleccions al Parlament de la República de Moldàvia de 25 de febrer de 2001.
| Partits i coalicions | Partits i coalicions | Vots | % | Escons |
| | Partit dels Comunistes de la República de Moldàvia (PCRM) | 794,808 | 50.07 | 71 |
| | Bloc Electoral Alianţa Braghiş (BEAB) | 212,071 | 13.36 | 19 |
| | Partit Popular Democristià (PPCD) | 130,810 | 8.24 | 11 |
| | Partit pel Renaixement i la Reconstitució (PRC) | 91,894 | 5.79 | — |
| | Partit Democràtic de Moldàvia | 79,757 | 5.02 | — |
| | Partit Nacional Liberal (PNL) | 44,548 | 2.81 | — |
| | Partit Socialdemòcrata de Moldàvia (PSDM) | 39,247 | 2.47 | — |
| | Independents i altres | 194,122 | 12.23 | — |
| | Total (participació 67,52%) | 1.587.257 | 100% | 101 |
| Font: alegeri.md |||||

## Enllaços externs

* Resultats de les eleccions de 2001
# Fundulus stellifer

Fundulus stellifer és una espècie de peix de la família dels fundúlids i de l'ordre dels ciprinodontiformes.

## Morfologia

Els mascles poden assolir els 18 cm de longitud total.

## Distribució geogràfica

Es troba a Nord-amèrica: Estats Units.

## Referències

* 1 2 «Fundulus stellifer» (en anglès). FishBase. Froese, Rainer; Pauly, Daniel (editors).